google/wiki40b huggingface dataset:
Mnohozárodkovosť (zoológia)

Mnohozárodkovosť alebo polyembryónia je druh nepohlavného rozmnožovania. Rozdelenie rýhujúceho vajíčka na viac buniek, z ktorých sa vytvára zárodok.
U niektorých živočíchov sa nepohlavné rozmnožovanie vyskytuje už vo veľmi raných štádiách embryonálneho vývinu, prípadne je obmedzené iba na toto obdobie a neskôr sa už nevyskytuje. Nepohlavné rozmnožovanie počas embryonálneho vývinu sa nazýva polyembryonia. Vyskytuje sa hlavne u živorodých a parazitických živočíchov, kde zárodky majú dostatok výživy. Pri tomto spôsobe rozmnožovania sa rýhujúce vajíčko rozdelí na viac častí (blastomér), ktoré sa následne vyvinú na úplné jedince. Z jedného vajíčka tak môže vzniknúť 100 aj viac lariev (parazitické čeľade hmyzu Chalcididae, Braconidae a rad Strepsiptera). Polyembryonia sa vyskytuje aj u cicavcov (Mammalia). Je normálnym spôsobom rozmnožovania pásavcov (Dasypodidae), u ktorých z jedného vajíčka vzniká druhovo charakteristický počet 4 – 12 mláďat. Aj u človeka môže dôjsť k fakultatívnej (príležitostnej) polyembrionii pri vzniku jednovaječných dvojčiat, trojčiat atď. Jedinci, ktorý vzniknú týmto spôsobom, sú rovnakého pohlavia a geneticky úplne zhodní (na rozdiel od dvojvaječných dvojčiat, ktoré vznikli oplodnením dvoch vajíčok, preto môžu mať rozličné pohlavie).
Kóma

Kóma je tretí, najťažší stupeň kvantitatívnej poruchy vedomia. Je to stav hlbokého bezvedomia. K najčastejším príčinám patrí úraz hlavy, krvácanie do mozgu, nervové infekcie, otravy, cukrovka, nízky obsah glukózy v krvi, pečeňové zlyhanie, obličkové a niektoré endokrinné choroby. Chorého nemožno prebrať, nereaguje ani na bolestivé dráždenie.
Planchón-Peteroa

Geologický vývoj

Aktivita v oblasti začala v pleistocéne vybudovaním andezitovo dacitového stratovulkánu Volcán Azufre, po tejto fáze sa vytvoril bazaltovo andezitový stratovulkán Planchón. Približne pred 11 500 rokmi Volcán Azufre a čiastočne aj Planchón skolaboval a vytvoril masívnu 95 km dlhú kamennú lavínu. V neskorších fázach bol stratovulkán Planchón obnovený a ako posledný sa vytvoril stratovulkán Peteroa, ležiaci v medzi Volcánom Azufre a Planchónom. Peteroa je aj jediný aktívny stratovulkán komplexu s prevažne explozívnymi sopečnými erupciami.
Red Special

Red Special (červený špeciál) je elektrická gitara Briana Maya zo skupiny Queen. V roku 1963 ju vlastnoručne vyrobil Brian spolu s otcom. May na túto gitaru hral viac ako tridsať rokov na mnohých albumoch skupiny Queen, na koncertoch a ďalších svojich sólových predstaveniach. Názov „Red Special“ vznikol z červeno-hnedej farby, ktorá vznikla po tom, čo bola gitara natretá niekoľkými vrstvami špeciálnej britskej hmoty, „Rustin's Plastic Coating“.

Výroba

Ako bolo spomenuté vyššie, Red Special bol vyrobený Brianom Mayom a jeho otcom Haroldom. Na gitare začali pracovať v auguste roku 1963, kedy mal Brian šestnásť rokov. Väčšina použitého dreva pochádza z kozuba z 18. storočia, ktorého sa práve vtedajší ich rodinný známy potreboval zbaviť. Preto gitaru občas nazývajú aj „Fireplace“ (kozub). Nakoľko drevo bolo už staré a horšej kvality,  výroba a správne vytvarovanie krku gitary boli veľmi náročné. Podľa Briana sú dokonca v jej krku viditeľné poškodenia spôsobené hmyzom. 
Telo gitary bolo vyrobené z duba, latovky a mahagónovej dyhy. Nakoniec tak vznikla poloakustická gitara. Stredová doska je prilepená po stranách a prekrytá mahagónovými plátmi tak, aby telo vyzeralo celistvo. Gitaru lemuje brúsený kus poličky. Do nástroja boli pridané tri snímače a kobylka, vyrobená priamo na mieru. Brian zakúpil sadu snímačov Burns tri-sonic, ale otočil ich polaritu a obalil cievky zoxidovanou živicou čím redukoval ich mikrofóniu. Pôvodne použil snímače zo svojej prvej gitary, ale nedosiahol takého zvukového výsledku, aký chcel.
Tremolo gitary Red Special je tvorené ostrím nožov z tvrdenej ocele vytvarovaným do písmena „V“. Jeho napnutie sa dosahuje dvoma pružinami z ventilu starej motorky. Napätie pruženia je nastaviteľné zavŕtavaním skrutky, ktoré prechádza stredom pružiny dovnútra či von otvormi umiestnenými pri zadnom upevnení popruhu na gitare.

Ďalšie druhy gitary

Brian väčšinou používa originál svojej gitary Red Special, no od doby, kedy založil vlastnú firmu na ich výrobu, Brian May Guitars, príležitostne používa jej kópiu. Kópiu mal napríklad vo videoklipoch ku skladbám „We Will Rock You“ a „Spread Your Wings“. Bolo to preto, aby zabránil poškodeniu originálnej (otcovej) gitary snehom.
V roku 2006 firma Brian May Guitars vyrobila model gitary „Mini May“. Ide o zmenšeninu pôvodnej „Red Special“, ktorá obsahovala 24 pražcov, ale žiadny nultý. V roku 2007 sa na trhu objavila od rovnakej firmy akustická gitara s názvom „Rhapsody“ pomenovaná po jednej z pesničiek skupiny Queen - „Bohemian Rhapsody“.
Saint-Jean-de-Monts

Poloha

Obec má rozlohu 61,72 km². Najvyšší bod je položený 30 m n. m. a najnižší bod 0 m n. m.

Obyvateľstvo

Počet obyvateľov obce je 8 037 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kukla (vrch)

Rozhľadňa

Na úzkom vrchole stojí 12 m vysoká drevená rozhľadňa, vybudovaná v roku 2007 na mieste staršej rozhľadne. Pekný panoramatický výhľad na celé Pezinské Karpaty, hrad Červený Kameň, za dobrej viditeľnosti aj na vzdialenejšie pohoria. Na vrchole sa okrem rozhľadne nachádza aj ohnisko s lavičkami.
Rafael Steger

Životopis

Po vysvätení za kňaza pôsobil v Banskej Bystrici (1550); rektor Špitála sv. Alžbety v Banskej Bystrici (1546-1577). Jeho  pohoršujúcim životom sa zaoberala Mestská rada v Banskej Bystrici.
Techstep

Štýl

Je charakterizovaný temnou, sci-fi náladou, exkluzívnym používaním syntéz a samplov. Nápady pochádzali aj z industrialu, techna, ktoré niektorí skladatelia označovali za „klinický zvuk“. Napriek tomu, že je popisovaný akože pôsobí „techno-dojmom“, vzťah s technom by nemal byť preceňovaný. Oba štýly zdieľajú techniky výroby a vysoko energických koláží z abstraktných syntetických ruchov, vrátane samplov, pípaní atď. Za raritu sa pokladá použitie nezefektovaných inštrumentov.
Smerodajná odchýlka

Štandardná odchýlka priemeru

Stredná (smerodajná  – štandardná) chyba (odchýlka) priemeru patrí medzi často používané miery relatívnej variability. Často je označovaná (predovšetkým v zahraničnej odbornej literatúre) skratkou SE (príp. SEM) – z anglického výrazu Standard Error Of Mean. Stredná chyba priemeru predstavuje rozptýlenosť vypočítaného aritmetického priemeru v rôznych výberových súboroch vybraných z jedného základného súboru.
Bindheimit

Vlastnosti

Bindheimit je priesvitný, až nepriehľadný minerál prevažne žltej, okrovej, alebo hnedej farby. Lesk je zemitý, matný. Vyskytuje sa v podobe masívnych, kryptokryštalických masách, zriedkaejšia aj vo vláknitej forme.

Výskyt

Je to pomerne rozšírený minerál oxidačných zón antimónových rúd, no nevytvára väčšie akumulácie. Vyskytuje sa v Rusku (Sibír), Rakúsku (Štajersko), Nemecku, Taliansku (Lombardsko), Veľkej Británii, USA (Idaho, Utah, Nevada), Bolívii, Mexiku, Japonsku a v Austrálii.
Dompierre (Oise)

Poloha

Obec má rozlohu 2,73 km². Najvyšší bod je položený 119 m n. m. a najnižší bod 77 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pierrerue (Hérault)

Poloha

Obec má rozlohu 11,7 km². Najvyšší bod je položený 683 m n. m. a najnižší bod 90 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pawtucket

Pawtucket je mesto v Spojených štátoch amerických, vo východnej časti štátu Rhode Island. Nachádza sa v Providence County, má rozlohu 23,31 km² (z toho 22,6 km² súš) a žije tu 72 958 obyvateľov (2000). Je to štvrté najľudnatejšie mesto v štáte a je súčasťou aglomerácie Providence.
Leží severovýchodne od Providence, pri hraniciach s Massachusetts, okolo ústia rieky Blackstone River do úzkej morskej zátoky Seekonk. V meste sa nachádza pamiatkový komplex Slater Mill Historical Site. Na východnom okraji mesta, na brehoch rieky Ten Mile River, sa rozkladajú parky Slater Memorial Park a Ten Mile River State Park.
Tábor 22

Tábor 22 je jeden z pracovných táborov v Severnej Kórei. Je koncipovaný ako celoživotná trestanecká kolónia, z ktorej sa neprepúšťa (likvidačný tábor). Bez súdu sú sem privádzané politicky nespoľahlivé osoby, s celými svojimi rodinami, vrátane malých detí. Jeho oficiálny názov je: Kwan-li-so č.22 Haengyong. Nachádza sa na severovýchode krajiny v oblasti Čínsko – Ruského pohraničia, 20 km severozápadne od mesta Hoeryong. Odhaduje sa, že v Tábore 22 je približne 50 000 zajatcov. Stráž vykonáva cca. 1 000 vojakov, s automatickými zbraňami a strážnymi psami. Väčšina ľudí je uväznených na základe pravidla o dedičnosti viny, ktoré platí do tretieho pokolenia. Bývanie je klastrované do relatívne malých skupín. Dôvodom takéhoto usporiadania je zamedzenie rizika vzniku väčšej vzbury.
Existenciu likvidačných táborov severokórejská vláda oficiálne popiera, avšak žiadny medzinárodný inšpektor doposiaľ do zmienenej oblasti nebol vpustený, aby exitenciu tábora vyvrátil. Svedectvo o existencii tohoto tábora poskytol severokórejský emigrant Kwon Hjuk, ktorý bol svojho času členom velenia tábora, v rozhovore pre reportérku BBC Olenku Frankleyovú.

Ľudské práva

Existujú početné svedectvá o porušovaní ľudských práv v severokórejských táboroch podobných tomuto. Zmieňujú sa o znásilňovaní, mučení či zabíjaní novorodeniat, nakoľko aj na ne sa vzťahuje pravidlo dedičnosti viny. Existujú dokonca svedectvá o testovaní chemických zbraní na väzňoch, uskutočňujúcich sa v sklenených plynových komorách, špeciálne navrhnutých, pre pozorovanie priebehu experimentov.
Manned Orbiting Laboratory

Manned Orbiting Laboratory bol vojenský program USA, ktorého cieľom bolo postaviť a vypustiť vojenskú orbitálnu stanicu s posádkou.
Program bol založený v polovici 60. rokoch 20. storočia. Zo štartovacieho komplexu rampy SLC-6 na základni Vandenberg neďaleko Los Angeles v Kalifornii mali štartovať plánované lety programu MOL. V rámci prípravy programu síce v roku 1966 štartovala na orbitu jedna maketa stanice MOL, celý program bol však zrušený ešte pred prvým pilotovaným štartom. Pre tieto lety boli určené rakety typu Titan 3M a Titan 4. V začiatkoch úspešne prebiehajúceho programu Gemini sa v NASA uvažovalo, že kabíny Gemini použije ako dopravný prostriedok medzi Zemou a laboratóriom s posádkou MOL, ktorá mala byť pripravená na vypustenie v období 1968 – 1969. Zrušenie programu vychádzalo z politického rozhodnutia vlády o podpore programu Apollo s cieľom dosiahnutia prvenstva pri dobytí Mesiaca.
Nourard-le-Franc

Poloha

Obec má rozlohu 11,48 km². Najvyšší bod je položený 176 m n. m. a najnižší bod 109 m n. m.

Obyvateľstvo

Počet obyvateľov obce je 332 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cena Petra Dubovského

Cena Petra Dubovského je futbalová anketa o najlepšieho futbalistu Slovenska do 21 rokov. Táto anketa sa koná každoročne. Najviac víťazstiev má Róbert Vittek, Marek Hamšík, Miroslav Stoch a Róbert Mak, keď boli najlepší futbalisti do 21 rokov dvakrát. Aktuálnym víťazom je Denis Vavro za rok 2017.
Slovenská basketbalová liga 2018/19

Systém súťaže

Systém SBL ostal rovnaký ako v predchádzajúcich sezónach. Po odohraní základnej časti dvakrát doma a vonku postúpilo najlepších 8 družstiev do play-off. Štvrťfinálové duely play-off sa hrali na 3 víťazné zápasy, nasledujúce duely už na 4 víťazné zápasy. Zo súťaže nikto nezostúpil.
Nissan-lez-Enserune

Poloha

Obec má rozlohu 29,74 km². Najvyšší bod je položený 122 m n. m. a najnižší bod 0 m n. m.

Obyvateľstvo

Počet obyvateľov obce je 3 526 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lobárna holoprozencefália

Lobárna holoprozencefália je najľahšia forma holoprozencefálie, vrodenej chyby centrálnej nervovej sústavy. Na rozdiel od alobárnej formy takmer vždy chýba postihnutie tváre.
Interhemisferická ryha a mozgový kosák (falx cerebri) sú takmer kompletne vytvorené, s výnimkou svojich najprednejších častí v oblasti čelových lalokov. Napriek tomu je možné vidieť mozgovú kôru prekračujúcu strednú líniu a spájajúcu obe mozgové pologule prakticky v celom rozsahu. Čelové laloky sú mierne nevyvinuté, hipokampus je prakticky normálny a spánkové rohy bočných komôr majú prakticky normálny vzhľad. Naproti tomu čelové rohy bočných komôr vykazujú veľkú variabilitu – od takmer normálneho tvaru až po len naznačené. Čuchové gule (bulbi olfactorii), čuchové dráhy (tracti olfactorii) a čuchové brázdy (sulci olfactorii) môžu chýbať, byť čiastočne alebo úplne normálne vyvinuté. Svorové teleso (corpus callosum) je v oblasti „kolena“ (genu corporis callosi) mierne dysplastické (nesprávne vyvinuté). Vždy chýba priezračná priehradka (septum pellucidum). Dorzálna cysta chýba, alebo je len malá.
Vôdky

Prameň

Pramení vo Veľkej Fatre, pod hlavným hrebeňom pohoria na juhozápadnom svahu Jarabinej (1 313,8 m n. m.) v nadmorskej výške približne 1 120 m n. m.

Smer toku

Na hornom toku tečie západným smerom, po pribratí Madačova tečie prechodne západoseverozápadným smerom cez Hornojasenskú dolinu. Na strednom toku pokračuje opäť západným smerom, po pribratí Slaninovej sa stáča na juhozápad a preteká Jasenskou dolinou. Napokon tečie na krátkom úseku k ústiu na juhojuhozápad.

Ústie

Do Belianskeho potoka sa vlieva na východnom okraji intravilánu obce Belá, v ústí Belianskej doliny do Turčianskej kotliny, v nadmorskej výške 502,6 m n. m.
Ferrières (Tarn)

Poloha

Ferrières má rozlohu 11,85 km². Najvyšší bod je položený 725 m n. m. a najnižší bod 337 m n. m.

Obyvateľstvo

Ferrières má 145 obyvateľov (2009).
Graf vývoja obyvateľstva:
Zdroje: INSEE
Rumunské kniežatstvo

Rumunské kniežatstvo je obvyklé označenie rumunského štátu od roku 1859 (alebo od 1861/1862) do roku 1881. Oficiálne sa nazýval (24. január 1859 – 11. december 1861) Zjednotené kniežatstvá Moldavska a Valašska, 11. december 1861 – 1. júl 1866 Zjednotené rumunské kniežatstvá alebo polooficiálne Rumunsko, 1866 – 1881 Rumunsko.
Do roku 1859 (ale aj neskôr) sa zodpovedajúce územie zvyklo označovať ako Podunajské kniežatstvá, po prvej svetovej vojne zas ako staré rumunské kráľovstvo.
Na čele Rumunského kniežatstva stálo knieža (1859 – 1866 Alexandru Ioan Cuza, 1866 – 1881 Karol I.). Vzniklo de facto zvolením Alexandra Cuzu sa spoločného vládcu Moldavska aj Valašska v roku 1859 resp. zmenou názvu štátu na Zjednotené rumunské kniežatstvá v roku 1861 resp. prvým zasadaním spoločného parlamentu oboch týchto kniežatstiev v roku 1862. Spočiatku bolo voľnou súčasťou Osmanskej ríše, 10. mája 1877 od nej vyhlásilo nezávislosť, 13. júla 1878 bola táto nezávislosť uznaná.
V roku 1881 ho vystriedalo Rumunské kráľovstvo.
Gustav Meyrink

Život

V roku 1868 sa narodil vo Viedni ako nemanželský syn würtemberského štátneho ministra baróna Karl von Varnbüler a zu Hemmingen a dvorskej herečky Maria Wilhelmina Adelheyd Meierovej. Školské roky strávil v Mníchove, Hamburgu a Prahe. Od roku 1884 žil s matkou v Prahe, kde chodil na gymnázium a obchodnú akadémiu. V období 1889-1902 viedol so svojím synovcom Christianom Morgensternom banku Meier&Morgenstern v Prahe, ktorej kapitál pochádzal aj z jeho dedičského podielu po otcovi. V roku 1902 bol nespravodlivo obvinený z podvodov a ako zbavený viny súdom bol donútený odísť z bankového domu. V roku 1903 sa zamestnal vo viedenských časopisoch ako redaktor Lieber Augustin a  Simplicissimus. V roku 1905 presídlil do Mníchova, kde sa dal na spisovateľskú dráhu. Od 1911 až do svojho skonu 1932 žil v Starnbergu, kde si kúpil vilu za peniaze zarobené publikačnou činnosťou. Jeho román Zelená tvár vyšiel v 40 000-ovom náklade a Golem v stotisícovom, obidva v nemeckom jazyku. V roku 1919 mu jeho otec chcel prenechať rodové meno von Varnbüler, ale Meyrink ho odmietol. V roku 1927 konvertoval z protestantizmu na mahájána budhizmus. Až do konca života cvičil jógu, ktorá mu pomáhala prekonávať bolesti chrbta spôsobené diabetom.
Ako prvý v nemeckom jazykovom priestore písal Meyrink fantastické romány. Počas svojho skorého tvorivého obdobia vtedajším malomeštiactvom odsudzovaného sa zaoberal prostredím starej Prahy a metafyzickými existenciami (Golem, Zelená tvár, Biely Dominikán , Anjel západného okna.) V týchto románoch tak ako aj v rôznych článkoch vyjavil Meyrink ako člen teozofickej lóže Germania ezotericko-mystické názory, ktoré pozostávali z religiózno-mesianistických ideí a prvkov budhizmu, tiež z judaistickej a kresťanskej mystiky, teozofie a alchýmie.
V rozenkruciánstve a teozofii 20. storočia, tak ako i zo záujmu o ezoteriku, ťažilo jeho vtedajšie dielo. Meyrink sa zúčastňoval na sedeniach s rakúskym médiom Willi Schneiderom (synom slobodného pána Alberta von Schrenck-Notziga) zároveň s Thomasom Mannom a publikoval state o parapsychológii Na druhej strane súcna.
Meyrink preložil okrem iného dielo Charlesa Dickensa a Rudyarda Kiplinga. Pre Lipské vydavateľstvo urobil preklad Georgea Sylvestra Vierecksa a Paula Eldridgesa Mojich prvých 2000 rokov: autobiografia Večného Žida.
Geršom Scholem, jeden z významných odborníkov na židovskú mystiku, navštívil Meyrinka v roku 1921 v Starnbergu, aby s ním diskutoval o jeho románe Golem. O 60 rokov neskôr charakterizoval Meyrinka ako jedného z bývalých slávnych spisovateľov, ktorého mimoriadna vloha pre antiobčiansku satiru a mystické písačky spájala s tými, čo tvorili strašné príbehy, čiastočne silného dojmu, ktorých literárna hodnota je v súčasnosti prekonaná Jorgem Luisom Borgesom.
V roku 1958 bola podľa neho pomenovaná Meyrinkgasse vo Viedni-Liesingu.
Dr. Henri Clemens Birven sa zmieňuje vo svojej knihe „Lebenskunst in Yoga und Magie“ (Origo Verlag, Zürich 1953.), že spolu s Meyrinkom a Dr. Ernstom Peithmanom, prominentným predstaviteľom gnosticko-katolíckej cirkvi, robili bádanie mysterióznej identity zakladateľky Zlatého úsvitu - (Golden Dawn).
Freney

Poloha

Obec má rozlohu 11,13 km². Najvyšší bod je položený 2 960 m n. m. a najnižší bod 939 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamenný vrch (prírodná pamiatka, okres Třebíč)

Ochrana

Predmetom ochrany je prirodzená pastvina s horčekom českým (Gentianella bohemica).
Dezorzovo lútkové divadlo

Dezorzovo lútkové divadlo je jediné bábkové divadlo pre dospelého diváka na Slovensku. Divadlo založil režisér, producent a scenárista Gejza Dezorz a scénograf Von Dubravay v roku 2004.
Dezorzovo lútkové divadlo chápe divadelnú bábkovú formu ako priestor pre realizáciu tém, ktoré sa neboja atakovať ale i zabávať diváka. Dezorzovo lútkové divadlo nachádza inšpiráciu pri svojej tvorbe nielen v klasickej dramatickej spisbe, ale spracuváva aj témy, ktoré priamo či nepriamo čerpajú z mainstreamu - comics, filmový horor, akčný film, thriler, muzikál, punková hudba, pokleslá braková literatúra. Dezorzovo lútkové divadlo je lútkové divadlo!
Dezorzovo lútkové divadlo prezentuje lútky ako malých ľudí na špagátikoch, ktorí dokážu skutočne žiť, vášnivo milovať aj ukrutne trpieť. Dezorzovo lútkové divadlo nie jen vzdor. Dezorzovo lútkové divadlo je hardcore, boj, pokora a názor.
Dezorzovo lútkové divadlo je jediné šapitó na svete, v ktorom sa lútky dokážu odviazať.
Divaldo tvoria absolventi KBT VŠMU v Bratislave.
Pôvodne kočovné divadlo má od roku 2012 svoju stálu scénu v Kabinete bábkového umenia v Bratislave v budove Ymca na Karpatskej 2 na I. poschodí.
Dezorzovo lútkové divadlo je producent projektu Slovenské marionetové divadlo, ktorý vznikol v roku 2011 vďaka finančnej podpore Ministerstva kultúry SR a generálneho partnera projektu Poštovej banky a.s. Týmto unikátnym projektom Dezorzovo lútkové divadlo obnovilo tradíciu historického bábkového divadla, ktoré hrávali po štyri storočia európski komedianti. Tento projekt vznikol v Bratislave. Projekt už navštívilo niekoľko tisíc divákov.
Fleurie

Poloha

Obec má rozlohu 13,94 km². Najvyšší bod je položený 524 m n. m. a najnižší bod 210 m n. m.

Obyvateľstvo

Počet obyvateľov obce je 1 250 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Južné Pohronie

Južné Pohronie boli noviny, ktoré vychádzali na Slovensku v 30-tych rokoch 20. storočia.
Noviny boli týždenníkom regionálneho charakteru a vychádzali v Leviciach. Boli Orgánom Republikánskej zemedelskej strany.
Noviny v septembri 1934 zmenili názov a ďalej vychádzali ako Pohronie.
Haru wo Daiteita

Príbeh

Ivaki a Kató sú filmové hviezdy, ktoré skúšajú dosiahnuť úspech. Sú pozvaní na konkurz pre nový erotický film a vidia to ako poslednú šancu na dosiahnutie úspechu.
Saigo no Door wo Šimero!

Príbeh

Nagai Acuši bol na svadbe svojho najlepšieho priateľa. Saitó Tošihisa si zobral krásku, ktorú Nagai nenávidel od prvej chvíle, pretože mu vzala to najcennejšie. Po svadbe sa ide spiť do nemoty a v bare natrafí na ďalšieho hosťa zo svadby, Hondu Kenzóa. Na druhý deň mu volá Saitó, celý nešťastný, lebo jeho žena sa stratila. Z Hondovho podania vyplynie, že utiekla s nejakým manažérom. Pre Nagaia však nastáva morálna dilema – využiť priateľove trápenie vo svoj prospech a zviesť ho, keď je to najľahšie alebo sa zachovať ako pravý kamarát? Nagai si vyberie tú druhú možnosť a na Saitóa, ani na Hondu nedokáže prestať myslieť.
Huppy

Poloha

Obec má rozlohu 10,81 km². Najvyšší bod je položený 113 m n. m. a najnižší bod 60 m n. m.

Obyvateľstvo

Počet obyvateľov obce je 789 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vallentigny

Poloha

Obec má rozlohu 15,74 km². Najvyšší bod je položený 149 m n. m. a najnižší bod 113 m n. m.

Obyvateľstvo

Počet obyvateľov obce je 201 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lothar (Francúzsko)

Lothar (I.) alebo Lotar (I.) alebo Lotár (I.) (* 941 – † 2. marec 986 Laon) z dynastie Karolovcov bol západofranský kráľ v rokoch 954 až 986. Jeho otcom bol kráľ Ľudovít IV., matkou Gerberga Saská, sestra cisára Otta I.

Životopis

Vládu v Západofranskej ríši nastúpil po smrti svojho otca v roku 954. Zvolený bol v Reimsi na popud svojej matky a jej súrodencov. Jeho regentom (Lothar mal v čase zvolenia 13 rokov) sa stal protivník jeho otca, parížsky gróf Hugo Veľký, syn bývalého protikráľa Róberta I. Nezávisle vládnuť začal Lothar až po smrti Huga (956), strýka Bruna (965) a matky Gerbergy (969). Vedel, že parížski grófi majú veľký vplyv a preto sa so snahou o jeho zníženie spojil s grófmi z Vermandois a Flámska.
V roku 978 obsadil Lotrinsko, lebo cisár Otto II. menoval Lotharovho brata Karola dolnolotrinským vojvodom a Lothar sa tak domnieval, že mu toto územie patrí. Obsadil i Aachen, na čo cisár odpovedal protiakciou, pri ktorej s armádou obsadil Soissons, Reims a Laon a dostal sa až k Parížu. Jeho vojsko ale pod tlakom armády Huga Kapeta, syna Huga Veľkého, a ďalších šľachticov podporovaných Lotharom muselo s ťažkými stratami ustúpiť. Mier bol uzavretý v roku 980.
V roku 983 bol Lothar menovaný opatrovníkom Otta III., keď cisár Otto II. na konci tohto roku zomrel.
Lothar I. zomrel 2. marca 986, zanechajúc po sebe nástupcu, syna Ľudovíta. Pochovaný bol v Reims.
Ivan Juraj Pivko

Životopis

V roku 1877 – 1882 študoval na gymnáziu v Banskej Bystrici, 1883 – 1883 na evanjelickom lýceu v Bratislave, 1883 – 1884 absolvoval vyššiu živnostenskú školu J. Končakowského v Těšíne. Námestník správcu filiálky Tatra banky vo Zvolene. Príslušník Slovenskej národnej strany, s jej programom kandidoval do uhorského snemu. Člen Matice slovenskej, Muzeálnej slovenskej spoločnosti, Slovenského národného múzea. Za národnú činnosť väznený v Segedíne. Prispieval do Národných novín a do Hlásnika. Pochovaný v Jasenovej.
Majstrovstvá Strednej Ameriky v halovom pozemnom hokeji

Majstrovstvá Strednej Ameriky v halovom pozemnom hokeji sú vrcholné stredoamerické podujatie v halovej forme pozemého hokeja, ktoré riadi Panamerická federácia pozemného hokeja (PAHF). Ich dejiny siahajú do roku 2014, kedy sa v Kostarike konal prvý turnaj majstrovstiev, spoločne v mužskej aj v ženskej kategórii. Majstrovstvá prebiehajú každoročne. Podujatiu dominuje Guatemala v mužskej a Panama v ženskej kategórii, ktoré vyhrali všetky turnaje.